CELEX: 62013TN0463
Language: sk
Date: 2013-08-30 00:00:00
Title: Vec T-463/13: Žaloba podaná 30. augusta 2013 — Comunidad Autónoma de Galicia/Komisia

19.10.2013   
            
            
               SK
            
            
               Úradný vestník Európskej únie
            
            
               C 304/25
            
         Žaloba podaná 30. augusta 2013 — Comunidad Autónoma de Galicia/Komisia
   (Vec T-463/13)
   2013/C 304/43
   Jazyk konania: španielčina
   
      Účastníci konania
   
   
      Žalobca: Comunidad Autónoma de Galicia (Santiago de Compostela, Španielsko) (v zastúpení: M. Lorenzo Outón, P. Egerique Mosquera, advokáti)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil napadnuté rozhodnutie, pričom vyhlási, že v prípade autonómneho spoločenstva Galícia uskutočnené operácie nepredstavovali nedovolenú štátnu pomoc,
            
         
               —
            
            
               subisidiárne pre prípad, že nevyhovie predchádzajúcemu návrhu, zrušil napadnuté rozhodnutie, pričom vyhlási, že RETEGAL nie je priamym ani nepriamym príjemcom nedovolanej štátnej pomoci a
            
         
               —
            
            
               zaviazal Európsku Komisiu na náhradu trov tohto konania.
            
         
      Dôvody a hlavné tvrdenia
   
   Napadnuté rozhodnutie v prejednávanej veci je totožné s napadnutým rozhodnutím vo veciach T-461/13, Španielsko/Komisia, a T-462/13, Comunidad Autónoma del País Vasco a Itelazpi/Komisia.
   Dôvody a hlavné tvrdenia sú podobné dôvodom a hlavným tvrdeniam už uvedeným v týchto veciach.
   Žalobca najmä poukazuje na:
   
               1.
            
            
               Nesprávne právne posúdenie pri konštatovaní existencie štátnej pomoci podľa článku 107 ods. 1 ZFEÚ.
            
         
               2.
            
            
               Porušenie článku 106 ods. 2 ZFEÚ, keďže Komisia nezobrala do úvahy to, že sporné opatrenia sú zlučiteľné so spoločným trhom.
            
         
               3.
            
            
               Porušenie článku 107 ods. 3 ZFEÚ, keďže napadnuté rozhodnutie, hoci uznáva, že v dotknutom verejnom sektore existuje štrukturálny rozdiel a že sporné verejné opatrenie takisto sleduje cieľ verejného záujmu, kvalifikuje štátnu pomoc ako nezlučiteľnú so spoločným trhom z dôvodu, že porušuje kritérium technologickej neutrality.
            
         
               4.
            
            
               Nesprávne posúdenie, pokiaľ ide o existenciu nedovolenej štátnej pomoci v prípade RETEGAL, inštrumentálneho prostriedku autonómneho spoločenstva Galícia, keďže sa uvedený prostriedok obmedzil na nadobudnutie a inštalovanie zariadení financovaných zo sporných verejných fondov, aby boli neskôr prevedené do užívania obciam, ktoré by mohli zabezpečovať verejné televízne vysielanie vo vidieckych a odľahlých oblastiach a tak vykompenzovať výpadok na trhu, ktorý existoval v týchto oblastiach.